***Friedenstag*** (en galego *Día de paz*) é unha ópera nun acto con música de Richard Strauss, o seu Op. 81 e libreto en alemán de Joseph Gregor. Tivo a súa estrea no Nationaltheater de Múnic o 24 de xullo de 1938.

Historia
--------

Strauss confiara en traballar novamente con Stefan Zweig nun novo proxecto logo da súa colaboración en *Die schweigsame Frau*, mais as autoridades nazis acosaran ao compositor pola súa colaboración Zweig, quen era de ascendencia xudía. Mentres que a idea para a historia procedía de Zweig, el suxeriu daquela a Gregor como colaborador "seguro" para que escribise o libreto. A influencia de Zweig na obra a pesar de todo persistiu na súa "forma e substancia dramática".

A ópera estreouse no Nationaltheater de Múnic o 24 de xullo de 1938 e foi adicada a Viorica Ursuleac e ao seu home Clemens Krauss, o personaxe principal e o director respectivamente. Strauss pretendía que *Friedenstag* fose parte dun programa dobre para que Karl Böhm a dirixise en Dresden, incluída como segunda parte a súa seguinte colaboración con Gregor, *Dapnne*.

En Alemaña, *Friedenstag* reviviu en Múnic en 1960 e en Dresden en 1995. Pamela Potter realizou un estudo analítico do subtexto pacifista e antibelicista da ópera. A ópera estreouse nos Estados Unidos baixo a dirección de Walter Ducloux na Universidade do Sur de California en 1967. A primeira produción profesional nos Estados Unidos foi na Santa Fe Opera o 28 de xullo de 1988 cun elenco que incluíu a presenza de Richard Lewis, Alessandra Marc, e Mark Lundberg.

A ópera tematicamente expresa sentimentos antibélicos, que John William describiu como "un determinado contrapeso ás políticas militaristas da Alemaña nazi". Isto fixo que se gardase a obra tralo inicio da segunda guerra mundial.

Esta ópera rara vez represéntase na actualidade, aparecendo nas estatísticas de Operabase con tan só dúas representacións no período 2005-2010.

Personaxes
----------

| Personaxe | Tesitura | Elenco na estrena, 24 de xullo de 1938Director: Clemens Krauss |
| --- | --- | --- |
| Comandante da cidade asediada. | barítono | Hans Hotter |
| Maria, *súa dona*. | soprano | Viorica Ursuleac |
| Un sarxento. | baixo | Georg Hann |
| Un cabo. | tenor | Julius Patzak |
| Un soldado raso. | tenor | Georg Wieter |
| Un mosqueteiro. | baixo | Karl Schmidt |
| Un corneta. | baixo | Willi Merkert |
| Un oficial. | barítono | Emil Graf |
| Un oficial na liña do fronte. | barítono | Josef Knapp |
| Un piamontés. | tenor | Peter Anders |
| O Holsteiner, *comandante do exército asediador*. | baixo | Ludwig Weber |
| O burgomestre. | tenor | Karl Ostertag |
| O bispo. | barítono | Theo Reuter |
| Unha muller da vila. | soprano | Else Schürhoff |
| *Soldados da gornición e do exército asediador, anciáns da cidade e mulleres da delegación para o comandante, cidadáns*. |
|

Argumento
---------

Data: 24 de outubro de 1648, o derradeiro día da guerra dos Trinta Anos.
Lugar: A cidadela dunha cidade católica sitiada en Alemaña polas tropas protestantes de Holstein.
O sarxento da garda recibe a nova en privado de que o inimigo prendeulle lume a unha granxa. Un rapaz mensaxeiro italiano de Piedmont chega coa carta do Emperador para o comandante da cidade, e canta á súa patria. O oficial de munición, un mosqueteiro e outros soldados mófanse comentando a xuventude dun que non coñeceu a guerra, do mesmo xeito que eles nunca coñeceron a paz. Entón os soldados escoitan sons afastados, pensando ao principio que se trata do inimigo, mais logo se decatan de que é a xente da cidade que se aproxima á fortaleza, o comandante aparece para dirixir a multitude. O alcalde e un prelado rogan render a cidade, alegando que tanto o seu bando como o inimigo están sufrindo innecesariamente. O comandante, porén, só quere unha vitoria total. Un oficial da fronte aparece e informa o comandante de que a cidade caerá a menos que se empregue a munición da fortaleza. O comandante négase a empregar a munición durante o combate.

O comandante le a carta do Emperador á xente da cidade. O Emperador declarou que a cidade debe resistir e non renderse. A xente protesta enerxicamente e os 30 anos de guerra continúan. O comandante vese sacudido pola reacción e ordena a multitude que se disperse e agarde un novo sinal seu. Logo el ordena aos seus soldados que recollan a pólvora que hai na fortaleza e lle dean un fusil. O comandante lembra como o sarxento lle salvou a vida na batalla de Magdeburgo, e agora lle ofrece a posibilidade de saír da fortaleza, aínda que o sarxento non acepta. Após dar as grazas ao mensaxeiro italiano, o comandante ordénalle ás súas tropas que se poñan a traballar.

Maria, a muller do comandante, entra na cidadela, e escoita os comentarios da multitude sobre o seu home. Entra o seu home, dicindo que ela desobedeceu a súa orde de non entrar na cidadela. As súas voces contrastan no seu dúo, ela triste pola guerra, el exultante nela e dicindo como vai voar a fortaleza cos seus ocupantes dentro. Aínda así, o comandante ofrécelle a posibilidade de fuxir, pola súa seguridade. Maria comprométese a seguir ao carón do seu home.

Soa o ruído dun canón, un sinal aparente do ataque do inimigo. O sarxento entrégalle ao comandante o fusil, mais el non o empregará, preferindo combater. O seguinte son, no entanto, é de campás afastadas, e outros sons das campás da cidade súmanselles. O sarxento logo informa de que as tropas de Holstein se aproximan, pero non para atacaren, senón adornadas con serpentinas, flores e bandeiras brancas. O comandante pensa que é unha artimaña. O alcalde e o prelado, con todo, están encantados de ver esta procesión, confundíndoa co sinal que lles prometera o comandante.

O comandante Holstein entra entón para buscar o comandante, e cóntalle a nova de que a Guerra dos Trinta Anos rematou ese mesmo día coa sinatura dun armisticio. O comandante é duro no seu recoñecemento ao comandante Holstein, e insúltao ata o punto de que emprega a súa espada. O comandante Holstein acada a súa propia espada, mais non a usa. Maria entón lánzase entre os dous comandantes pedindo paz entre eles. De repente, os dous abrázanse. A ópera conclúe cun coro de reconcliación.

Orquestración
-------------

A partitura de Strauss require da utilización de:

* 3 frautas (III tamén piccolo), 2 óboes, corno inglés, 3 clarinetes, clarinete baixo, 3 fagots, contrafagot
* 6 trompas, 4 trompetas, 4 trombóns, tuba
* Timbais, bombo, tam-tam, tambor, platillos, ferriños, pandeireta
* 16 violíns primeiros, 16 violíns segundos, 12 violas, 10 violonchelos, 8 contrabaixos

En escena: 

* Órgano, campá, trompeta

Gravacións
----------

| Ano | Elenco(Kommandant,Maria,Wachtmeister,Konstabel) | Director,Teatro de ópera e orquestra | Selo |
| --- | --- | --- | --- |
| 1939 | Hans Hotter,Viorica Ursuleac,Herbert Alsen,Hermann Wiedemann | Clemens Krauss,Orquestra e coro da Wiener Staatsoper(Gravado nunha representación na Wiener Staatsoper, 10 de xuño) | CD de son: Koch-SchwannCat: 3-1465-2 |
| 1988 | Bernd Weikl,Sabine Hass,Jaako Ryhänen,Jan-Hendrik Rootering | Wolfgang Sawallisch,Symphonieorchester des Bayerischen Rundfunks, coro da Bayerische Staatsoper e Coro da Radio de Baviera | CD de son: EMI Cat: CDC 5 56850-2 |
| 1989 | Roger Roloff,Alessandra Marc,William Wilderman,Max Wittges | Robert Bass,Collegiate Chorale e Orchestra; New York City Gay Men's Chorus(Gravado nunha versión de concerto no Carnegie Hall,19 de novembro) | CD de son: Koch International ClassicsCat: 37111-2 |
| 1999 | Albert Dohmen,Deborah Voigt,Alfred Reiter,Tom Martinsen | Giuseppe Sinopoli,Orquestra e coro da Dresden Staatskapelle | CD de son: DG Cat: 463 494-2 |
|

Notas
-----

1. ↑  Roger Pines, "*Friedenstag*. Richard Strauss" (crítica da gravación). *The Opera Quarterly*, **9(3)**, 183-186 (1993).
2. ↑  Williamson, John: "Review of "*Friedenstag* and *Daphne*: An Interpretative Study of the Literary and Dramatic Sources of Two Operas by Richard Strauss", por Kenneth Birkin, Music & Letters, vol. 72, n.º 3, págs. 493–494, agosto de 1991.}
3. ↑  Franz Trenner, "Richard Strauss and Munich". *Tempo* (New Ser.), **69**, 5-14 (1964).
4. ↑  Roger Pines, "*Friedenstag*. Richard Strauss" (crítica del CD). *The Opera Quarterly*, **15(3)**, 565-568 (1999).
5. ↑  Pamela M. Potter, "Strauss's *Friedenstag*: A Pacifist Attempt at Political Resistance", *The Musical Quarterly*, **LXIX(3)**, 408-424 (1983).
6. ↑  William Mann, "Richard Strauss's *Friedenstag*". *Musical Times*, **112(1539)**, 438-439 (1971).
7. ↑  "Estatísticas de Operabase". Arquivado dende o orixinal o 14 de maio de 2017. Consultado o 06 de marzo de 2013.
8. ↑  Gravacións de *Friedenstag* en operadis-opera-discography.org.uk
9. ↑  "David McKee, "*Friedenstag*. Richard Strauss" (CD review). *The Opera Quarterly*, **19(4)**, 822-828 (2003).". Arquivado dende o orixinal o 06 de xuño de 2011. Consultado o 06 de marzo de 2013.

Véxase tamén
------------

|  |  |
| --- | --- |
|  | A Galipedia ten un portal sobre: ***Ópera*** |

### Bibliografía

* «Giorno della pace, Il (Friedenstag)». En: Harold Rosenthal e John Warrack (eds), *Dizionario dell'opera lirica*, Firenze: Vallecchi, 1974, Vol. I, p. 310
* Friedenstag (Giorno di pace). En: Piero Gelli e Filippo Poletti (a cura di), *Dizionario dell'opera 2008*, Milano: DBaldini & Castoldi, 2007. pp. 530–532, 88-8089-177-4, ISBN 978-88-8089-177-2
* Pamela M. Potter, «Strauss's *Friedenstag*: A Pacifist Attempt at Political Resistance», *The Musical Quarterly*, **LXIX(3)**, 408-424, 1983 (pdf)

### Ligazóns externas

* Libreto *(en alemán)*
* Discografía en Operadis *(en inglés)*
* Amadeus Almanac Arquivado 06 de abril de 2012 en Wayback Machine.

| * v
* c
* e
Óperas de Richard Strauss |
| --- |
| *Guntram* (1894) • *Feuersnot* (1901) • *Salomé* (1905) • *Elektra* (1909) • *Der Rosenkavalier* (1911) • *Ariadne auf Naxos* (1912/16) • *Die Frau ohne Schatten* (1918) • *Intermezzo* (1924) • *Die ägyptische Helena* (1927) • *Arabella* (1932) • *Die schweigsame Frau* (1934) • *Friedenstag* (1938) • *Daphne* (1938) • *Die Liebe der Danae* (1940) • *Capriccio* (1942) | Richard Strauss |

|  |  |
| --- | --- |
| Control de autoridades | 
* Wd: Q2703846
* WorldCat
* VIAF: 246174190
* BNF: 14028447t
* GND: 4237958-1
* IMSLP: ID

 |